
REFERAT

privind aprobarea colaborării dintre Consiliul Local al Municipiului Timişoara, Ministerul Integrării Europene şi Institutul de Studii şi Proiectări Energetice S.A., conform Contractului de servicii – Etapa II Lot 13/Proiect 1 nr. 45207 din 15.12.2006, în vederea dezvoltării proiectului „Reabilitarea spaţiilor publice din centrul istoric al oraşului Timisoara in vederea dezvoltării turismului”

Cartierul Cetate, deţine un amplu şi valoros patrimoniu arhitectural. Majoritatea clădirilor sale formează astăzi un ansamblu cu o identitate inconfundabilă. Situl urban „Cetatea Timişoara” este cuprins în Lista Monumentelor Istorice a Ministerului Culturii si Cultelor  fiind clasificat ca obiectiv de importanţă naţională (TM-II-s-A-06095);

Cartierul, considerat pe bună dreptate „inima oraşului”, reprezintă un punct de atracţie atât pentru locuitorii oraşului cât  şi pentru turiştii care vizitează oraşul;

Din nefericire, datorită vechimii lor şi unei întreţineri inadecvate pe parcursul deceniilor trecute, majoritatea monumentelor şi clădirilor valoroase din punct de vedere arhitectural, se află într-o fază avansată de uzură.


Infrastructura tehnico-edilitara a cartierului se află de asemenea într-un stadiu avansat de degradare.


La toate acestea se mai adaugă aglomerarea si inconfortul pietonal datorat traficului rutier;


Timişoara se confruntă cu multe probleme şi trebuie să-şi echilibreze capacitatea de a răspunde la acestea, păstrând însă,  in acelaşi timp, actualul nivel al serviciilor si infrastructurii în condiţiile unor resurse financiare limitate. În acest context a devenit iminentă atragerea unor fonduri extrabugetare care să contribuie la realizarea unui proiecte prioritare pentru municipalitate.

Prin H.C.L. nr. 356 din 27.09.2005 a fost aprobat Studiul de fezabilitate precum şi participarea Consiliului Local al Municipiului Timişoara în cadrul programului PHARE 2004-2006 la implementarea  proiectului „Reabilitarea spaţiilor publice din centrul istoric al municipiului Timişoara în vederea dezvoltării turismului”. A fost depusă cererea de finanţare iar în prezent proiectul se află pe lista de aşteptare a proiectelor cuprinse in Programul PHARE 2004-2006 „Coeziune Economica şi Sociala”, Componenta: Proiecte Mari de Infrastructura Regionala - înregistrat la Ministerul Integrării Europene cu indicativul VEST nr. 22 din data de 13.10.2005


În urma discuţiilor purtate cu reprezentanţi ai Ministerului de Finanţe şi Ministerului Integrării Europene s-a convenit ca Proiectul mai sus menţionat să fie dezvoltat şi cuprins în cadrul Programului Operaţional Regional în vederea atragerii de fonduri structurale. 
Totodată s-a convenit şi acordarea unei asistenţe tehnice în valoare de 291.764,2 RON a cărei finanţare este asigurată de către M.I.E. pentru :
- Faza I - Revizuirea /actualizarea Studiului de fezabilitate;

- Faza II - Elaborarea/dezvoltarea Proiectului Tehnic, inclusiv Detaliile de Execuţie;

În acest context a fost încheiat Contractul de servicii – Etapa II Lot 13/Proiect 1 nr. 45207 din 15.12.2006. 

În urma elaborării şi finalizării celor  două faze, proiectul dezvoltat va putea sta la baza elaborării Cererii de Finanţare pentru atragerea de Fonduri structurale în cadrul Programului Operaţional Regional 2007-2013 Axa prioritară 4 – Dezvoltarea turismului regional şi local.

Având în vedere cele mai sus menţionate propunem Comisiilor I, II, III, IV şi V ale Consiliului Local al Municipiului Timişoara aprobarea colaborării dintre Consiliul Local al Municipiului Timişoara, Ministerul Integrării Europene şi Institutul de Studii şi Proiectări Energetice S.A., conform Contractului de servicii – Etapa II Lot 13/Proiect 1 nr. 45207 din 15.12.2006, în vederea dezvoltării proiectului „Reabilitarea spaţiilor publice din centrul istoric al oraşului Timisoara in vederea dezvoltării turismului”

